Հաննիբալ։ Վերելք

**«Հաննիբալ։ Վերելք»** (), բրիտանացի ռեժիսոր Փիթեր Ուեբերի սարսափ ֆիլմը, որը Թոմաս Հարրիսի համանուն վեպի էկրանավորումն է։ Կինովարձույթում հայտնվել է 2007 թվականին։

## Սյուժե
Լիտվա, 1994 թվականի ձմեռ։ Ազնվական Լեկտերը կնոջ և երեխաների՝ որդի Հաննիբալի և դուստր Միշայի հետ թաքնվում է մոտակա ռազմաճակատից իր որսորդական տնակում։ Օդային հարձակման արդյունքում ծնողները մահանում են և երեխաները մնում են մենակ։ Տնակը գտնում են տեղի վեց զինված դիակապուտ՝ ՍՍ-ի կազմից, որոնք թաքնվում են Կարմիր բանակից։ Մնալով առանց սնունդ՝ նրանք ուտում են աղջկան։ Անտառ փախչող Հաննիբալին փրկում են խորհրդային զինվորները։

Անցնում է ութ տարի։ Հաննիբալը Լեկտերի նախկին ամրոցում գտնվող մանկատանն է։ Նա անընդհատ ծաղրի էր ենթարկվում և նվաստացվում էր երեխաների և մանկավարժների կողմից։ Տղան որոշում է փախչել և ուղևորվել քեռու մոտ, որն ապրում է Ֆրանսիայում։ Բայց քեռին արդեն մահացել էր, և տղային ընդունում է նրա երիտասարդ այրին՝ ճապոնուհի Մուրասակի Սիկիբուն։ Մուրասակին ծանոթացնում է երիտասարդին ճապոնական մշակույթին, այդ թվում կենդոյի հետ։ Քաղաքի շուկայում Մուրասակիին ծաղրում է տեղի մսագործ Պոլ Մոմունը, ով ավելի վաղ համագործակցել է նացիստների հետ։ Նա դառնում է Հաննիբալի վրեժի առաջին օբյեկտը։ Երիտասարդը, սրով զինված, կտրում է մսագործի գլուխը։ Գործը ուսումնասիրում է տեսուչ Պասկալ Պոպիլը։ Նա բռնել էր Հաննիբալին սպանության կասկածանքով, սակայն Մուրասակին մսագործի գլուխը նետում է բաժանմունքի տարածք՝ այդպիսով ալիբի ստեղծելով տղայի համար։ Նա խնդրում է զարմիկին դադարեցնել սպանությունները, խոստանալով նրան մտերմություն, սակայն Հանիիբալը հրաժարվում է։

Հաննիբալը ժամանում է Փարիզի բժշկական դպրոց, միաժամանակ աշխատելով դիահերձարանում։ Մի անգամ Լեկտերը դառնում է գիլիոտինով մահապատժի վկա։ Նրան հաջողվում է գողանալ հիշողությունը վերականգնող դեղ։ Դեղերի ազդեցությամբ հիշում է, որ ավազակների ՍՍ-ի վկայականները մնացել են որսորդական տնակում։ Հաննիբալը վերադառնում է նախկին հայրենիք, որտեղ տնակի ավերակների մեջ նա գտնում է դրանք։ Նրան հետևում էր ավազակներից մեկը՝ Էնրիկաս Դորպլիխը, որը պատերազմից հետո գտնվում էր ոստիկանությունում։ Լեկտերը կապում է Դորպլիխին և խոշտանգելով նրանից իմանում է տեղեկություններ մյուս ավազակների գտնվելու վայրի մասին։ Իմանալուց հետո Հաննիբալը սպանում է Դորպլիխին և խորովում նրա այտերը՝ ավելացնելով անտառից հավաքված սնկերը։

Մյուս ավազակ Պետրաս Քոլնասը ապրում էր Ֆոնտենբրոյում։ Նա ընտանիք էր կազմել, ուներ երեխաներ և լավ ռեստորան։ Տեսնելով դստեր գրպանի ժետոնը, որը Հաննիբալն էր դրել, նա գնում է առաջնորդի՝ Վլադիս Գրուտասի մոտ, ով նույնպես թաքնվում էր Ֆրանսիայում և զբաղվում էր հանցագործ բիզնեսով՝ մարդկանց թրաֆիքինգով։ Գրուտասը երրորդ ավազակին՝ Զիգմաս Միլկոյին ուղարկում է Լեկտերին սպանելու, բայց վերջինս հայտնվում է թակարդում։ Լեկտերը Միլկոյին սուզում է ֆորմալինի լուծույթի մեջ և խոշտանգելով իմանում է Գրուտասի մասին։

Հաննիբալը ներթափանցում է Գրուտասի գաղտնի բնակավայրը, սակայն նրան բռնում են հանցագործի օգնականները։ Ռումբի պայթյունի շնորհիվ Լեկտերին հաջողվում է փախչել։ Հետո Գրուտասը բռնում է Մուրասակիին և շանտաժի է ենթարկում Լեկտերին։ Հաննիբալը իր հերթին շանտաժի է ենթարկում Քոլնասին, ակնարկելով, որ առևանգել է նրա դստերը։ Քոլնասը տալիս է նրան Գրուտասի նավի գտնվելու վայրի տվյալները։  Երբ Քոլնասը հարցնում է, թե որտեղ է աղջիկը, Հաննիբալը հավաքում է նրա տան համարը, և Քոլնասը կնոջն ասում է, որ ստուգի երեխաներին, իսկ կինը ասում է, որ երեխաների հետ ամեն ինչ կարգին։ Քոլնասը հասկանում է, որ Հաննիբալը խաբել է նրան, և փորձում է կրակել երիտասարդին, բայց նա հարվածում է ռեստորանի տիրոջը տանտոյով։

Հետո Հաննիբալը ներթափանցում է նավ, թաքնված Գրուտասը կրակում է երիտասարդի ողնաշարին, բայց գնդակը դիպչում է մարմնի վրա թաքցված շեղբին։ Հաղթանակած Գրուտասը պատրաստվում է ավարտել  Լեկտերի «պարալիզացիան», բայց հետո տանտոյով հանկարծակի հարվածը կտրում է Գրուտասի աքիլեսյան ջիլերը՝ անշարժեցնելով հանցագործին։ Վերջինս տալիս է հանցախմբի վերջին անդամ Բորնիս Գրենցի գտնվելու վայրի տվյալները՝ արագ մահվան խոստումով, և հայտնում է, որ տղան նույնպես սնվել է իր քրոջից պատրաստված արգանակով։ Բարկացած Լեկտերը փորագրում է «М» տառը Գրուտասի կրծքավանդակին։ Հաննիբալը հայտնում է Մուրասակիին իր սիրո մասին, բայց նա պատասխանում է, որ նա արդեն կորցրել է սիրելու ունակությունը։ Հաննիբալը կրծում է Գրուտասի գլուխը և հրդեհում նավը։

Այնուհետև Լեկտերը ուղևորվում է Կանադա։ Նա գնում է Գրենցի Խանութ և լիտվերեն ասում. «Ես եկել եմ գլխիդ համար». և հանցագործին ցույց է տալիս կտրված գլխով նկարը։

## Դերերում

## Ծանոթագրություններ

## Արտաքին հղումներ
* Պաշտոնական կայք 
* «Dino De Laurentiis Company» 
* The Official Hannibal Rising MySpace site
* The Hannibal Lecter Studiolo
* Ֆիլմի թրեյլերը

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:2000-ականների ռուսերեն ֆիլմեր
Կատեգորիա:2007 թվականի ԱՄՆ ֆիլմեր
Կատեգորիա:2007 ֆիլմեր
Կատեգորիա:MGM ֆիլմեր
Կատեգորիա:Paramount Pictures ֆիլմեր
Կատեգորիա:The Weinstein Company ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Անգլերեն ֆրանսիական ֆիլմեր
Կատեգորիա:Բրիտանական դետեկտիվ ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական թրիլեր ֆիլմեր
Կատեգորիա:Բրիտանական սարսափ ֆիլմեր
Կատեգորիա:Գերմաներեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իտալական դրամա ֆիլմեր
Կատեգորիա:Իտալական թրիլեր ֆիլմեր
Կատեգորիա:Իտալական սարսափ ֆիլմեր
Կատեգորիա:Չեխական թրիլեր ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր, որոնց գործողությունները տեղի են ունենում Կանադայում
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսիական դետեկտիվ ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական սարսափ ֆիլմեր
Կատեգորիա:Ֆրանսիական ֆիլմեր
Կատեգորիա:Ֆրանսիայում նկարահանված ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում 1944 թվականին
Կատեգորիա:Ֆիլմեր, որոնց գործողությունները տեղի են ունենում 1950-ականներին
Կատեգորիա:2000-ականների ֆրանսիական ֆիլմեր
Կատեգորիա:2000-ականների գերմաներեն ֆիլմեր